ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องหลักเกณฑ์ วิธีการ และเงื่อนไขการประมูลคลื่นความถี่เพื่อให้บริการโทรทัศน์ในระบบดิจิตอลประเภทบริการทางธุรกิจระดับชาติพ.ศ. ๒๕๕๖ ตามที่คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ ได้ประกาศกำหนดหลักเกณฑ์และวิธีการเกี่ยวกับการอนุญาตให้ใช้คลื่นความถี่และการประกอบกิจการกระจายเสียงหรือกิจการโทรทัศน์ตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่อง หลักเกณฑ์และวิธีการอนุญาตให้ใช้คลื่นความถี่สำหรับการให้บริการโทรทัศน์ในระบบดิจิตอลพ.ศ. ๒๕๕๖ ประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่องหลักเกณฑ์และวิธีการคัดเลือกให้ใช้คลื่นความถี่ในกิจการกระจายเสียงหรือกิจการโทรทัศน์เพื่อประกอบกิจการทางธุรกิจ พ.ศ. ๒๕๕๖ และประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่อง หลักเกณฑ์ และวิธีการอนุญาตการให้บริการกระจายเสียงหรือโทรทัศน์พ.ศ. ๒๕๕๕ ไปแล้วนั้นเพื่อให้ผู้ประสงค์จะขอรับใบอนุญาตให้ใช้คลื่นความถี่เพื่อประกอบกิจการโทรทัศน์ในระบบดิจิตอลประเภทบริการทางธุรกิจระดับชาติ ได้ทราบเกี่ยวกับหลักเกณฑ์ วิธีการเงื่อนไขการประมูลคลื่นความถี่ตลอดจนเงื่อนไขอื่นที่จำเป็นในการขอรับใบอนุญาตให้ใช้คลื่นความถี่ดังกล่าวจึงเห็นสมควรให้มีหลักเกณฑ์ว่าด้วยการประมูลคลื่นความถี่เพื่อประกอบกิจการโทรทัศน์ในระบบดิจิตอลประเภทบริการทางธุรกิจระดับชาติอาศัยอำนาจตามความในมาตรา ๒๗ (๔) (๖) และ (๒๔) มาตรา ๓๗ มาตรา ๔๑ มาตรา๕๒ และมาตรา ๕๕แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖มาตรา ๔๗ มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๗ มาตรา ๑๓มาตรา ๑๕ มาตรา ๑๖ มาตรา ๑๗ มาตรา ๑๘ มาตรา ๑๙ มาตรา ๓๑ มาตรา ๔๑ มาตรา ๔๒ มาตรา๔๓ มาตรา ๔๔ มาตรา ๔๕ มาตรา ๔๖ มาตรา ๔๙ และมาตรา ๕๐แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๕ มาตรา ๓๖ มาตรา ๔๑ มาตรา ๔๓ มาตรา๔๕ มาตรา ๔๖ และมาตรา ๔๗ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติจึงกำหนดหลักเกณฑ์ วิธีการและเงื่อนไขการประมูลคลื่นความถี่เพื่อให้บริการโทรทัศน์ในระบบดิจิตอลประเภทบริการทางธุรกิจระดับชาติ ดังต่อไปนี้ข้อ ๑ ประกาศนี้เรียกว่า ประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเรื่อง หลักเกณฑ์ วิธีการและเงื่อนไขการประมูลคลื่นความถี่เพื่อให้บริการโทรทัศน์ในระบบดิจิตอลประเภทบริการทางธุรกิจระดับชาติ พ.ศ. ๒๕๕๖ข้อ ๒[๑] ประกาศนี้ให้ใช้บังคับตั้งแต่วันถัดจากวันที่ประกาศในราชกิจจานุเบกษาเป็นต้นไปข้อ ๓ บรรดาประกาศระเบียบ ข้อบังคับ และคำสั่งอื่นใด ในส่วนที่มีกำหนดไว้แล้วในประกาศนี้หรือซึ่งขัดหรือแย้งกับประกาศนี้ให้ใช้ประกาศนี้แทนข้อ ๔ ในประกาศนี้คณะกรรมการ หมายความว่าคณะกรรมการกิจการกระจายเสียงและกิจการโทรทัศน์สำนักงาน หมายความว่าสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติแผนความถี่วิทยุ หมายความว่าแผนความถี่วิทยุตามประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ ว่าด้วยแผนความถี่วิทยุสำหรับกิจการโทรทัศน์ภาคพื้นดินในระบบดิจิตอลหรือที่คณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติจะได้ประกาศกำหนดต่อไปคลื่นความถี่ หมายความว่าคลื่นความถี่ตามแผนความถี่วิทยุการประมูล หมายความว่าการประมูลคลื่นความถี่ โดยการแข่งขันเสนอราคาภายในระยะเวลาและสถานที่ที่คณะกรรมการกำหนดราคาขั้นต่ำ หมายความว่าราคาที่พึงรับได้ตามภาคผนวก ก ถึงภาคผนวก งราคาเริ่มต้น หมายความว่าราคาที่จะใช้เริ่มต้นการประมูลตามภาคผนวก ก ถึงภาคผนวก งผู้ขอรับใบอนุญาต หมายความว่าผู้ยื่นคำขอรับใบอนุญาตให้ใช้คลื่นความถี่ตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติว่าด้วยหลักเกณฑ์และวิธีการอนุญาตให้ใช้คลื่นความถี่เพื่อให้บริการโทรทัศน์ในระบบดิจิตอลผู้เข้าร่วมการประมูล หมายความว่าผู้ขอรับใบอนุญาตที่คณะกรรมการพิจารณาว่ามีคุณสมบัติให้เป็นผู้ที่มีสิทธิเข้าร่วมการประมูลผู้ชนะการประมูล หมายความว่าผู้เข้าร่วมการประมูลที่คณะกรรมการประกาศให้เป็นผู้ชนะการประมูลและมีสิทธิได้รับอนุญาตให้ใช้คลื่นความถี่ตามแผนความถี่วิทยุรายการ หมายความว่าเนื้อหาที่ผลิตขึ้นเพื่อให้บริการกระจายเสียงหรือโทรทัศน์ที่มิใช่โฆษณา โดยผลิตขึ้นเองหรือจัดหาจากผู้อื่นข้อ ๕ การอนุญาตให้ใช้คลื่นความถี่เพื่อให้บริการโทรทัศน์ในระบบดิจิตอลประเภทบริการทางธุรกิจระดับชาติ ให้ใช้วิธีคัดเลือกโดยวิธีการประมูลตามหลักเกณฑ์วิธีการและเงื่อนไขที่กำหนดในประกาศนี้ข้อ ๖ คลื่นความถี่ที่จะอนุญาตให้ใช้๖.๑ คลื่นความถี่ที่จะพิจารณาอนุญาตให้ใช้ตามประกาศฉบับนี้เป็นคลื่นความถี่ตามแผนความถี่วิทยุโดยผู้รับใบอนุญาตมีสิทธิใช้คลื่นความถี่ดังกล่าวร่วมกับผู้รับใบอนุญาตรายอื่นภายใต้เงื่อนไขที่คณะกรรมการกำหนด๖.๒ คลื่นความถี่ที่จะพิจารณาอนุญาตให้ใช้ในการให้บริการโทรทัศน์ตามประกาศฉบับนี้แบ่งหมวดหมู่การให้บริการ ดังนี้(๑) เด็ก เยาวชนและครอบครัว รายละเอียดตามภาคผนวก ก แนบท้ายประกาศนี้(๒) ข่าวสารและสาระ รายละเอียดตามภาคผนวก ข แนบท้ายประกาศนี้(๓) ทั่วไปแบบความคมชัดปกติ รายละเอียดตามภาคผนวก ค แนบท้ายประกาศนี้(๔) ทั่วไปแบบความคมชัดสูงรายละเอียดตามภาคผนวก ง แนบท้ายประกาศนี้ข้อ ๗ คุณสมบัติของผู้เข้าร่วมการประมูล๗.๑ คุณสมบัติผู้ขอรับใบอนุญาตที่มีสิทธิเข้าร่วมการประมูลจะต้องมีคุณสมบัติครบถ้วนตามประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติว่าด้วยหลักเกณฑ์และวิธีการอนุญาตให้ใช้คลื่นความถี่สำหรับการให้บริการโทรทัศน์ในระบบดิจิตอลและว่าด้วยหลักเกณฑ์และวิธีการคัดเลือกให้ใช้คลื่นความถี่ในกิจการกระจายเสียงหรือกิจการโทรทัศน์เพื่อประกอบกิจการทางธุรกิจ ตามภาคผนวก จ แนบท้ายประกาศนี้๗.๒ เงื่อนไขการเป็นผู้ที่มีผลประโยชน์ร่วมกันผู้ขอรับใบอนุญาตที่มีสิทธิเข้าร่วมการประมูลจะต้องไม่เป็นผู้มีผลประโยชน์ร่วมกันตามภาคผนวกข แนบท้ายประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่อง หลักเกณฑ์และวิธีการคัดเลือกให้ใช้คลื่นความถี่ในกิจการกระจายเสียงหรือกิจการโทรทัศน์เพื่อประกอบกิจการทางธุรกิจ พ.ศ. ๒๕๕๖ ทั้งนี้ผู้ยื่นคำขอจะต้องแจ้งข้อมูลและรับรองการไม่เป็นผู้มีผลประโยชน์ร่วมกันตามแบบรายงานการถือครองหุ้นและการมีอำนาจควบคุมในภาคผนวกฉ แนบท้ายประกาศนี้ข้อ ๘ ขั้นตอนวิธีการและกำหนดระยะเวลาการประมูลผู้ประสงค์จะขอรับใบอนุญาตให้ใช้คลื่นความถี่ต้องดำเนินการ ดังนี้๘.๑ ชำระค่าเอกสารการประมูลเป็นเงินสด หรือเช็คที่ธนาคารสั่งจ่ายซึ่งเป็นเช็คลงวันที่ที่ใช้เช็คนั้นหรือก่อนหน้านั้นไม่เกินสามวันทำการต่อสำนักงานในวันที่ขอรับเอกสารดังกล่าวในราคาหมวดหมู่ละหนึ่งล้านบาทโดยให้ถือเป็นค่าพิจารณาคำขอใบอนุญาตให้ใช้คลื่นความถี่เพื่อให้บริการโทรทัศน์ในระบบดิจิตอลประเภทบริการทางธุรกิจระดับชาติ และใบอนุญาตประกอบกิจการโทรทัศน์ในระบบดิจิตอลประเภทบริการทางธุรกิจระดับชาติ๘.๒ ยื่นแบบคำขออนุญาต เอกสารหลักฐานต่าง ๆพร้อมวางหลักประกันการประมูลตาม ๘.๓ โดยให้ดำเนินการตามขั้นตอน วิธีการกำหนดระยะเวลา และสถานที่ที่กำหนดในหนังสือเชิญชวนของสำนักงาน๘.๓ วางหลักประกันการประมูลเป็นเงินสด หรือเช็คที่ธนาคารสั่งจ่ายซึ่งเป็นเช็คลงวันที่ที่ใช้เช็คนั้นหรือก่อนหน้านั้นไม่เกินสามวันทำการต่อสำนักงานโดยมีมูลค่าตามที่ระบุในภาคผนวก ก ถึงภาคผนวก งพร้อมทั้งยื่นหนังสือสนับสนุนทางด้านการเงินในการประกอบกิจการจากสถาบันการเงินประเภทธุรกิจธนาคารพาณิชย์ตามพระราชบัญญัติธุรกิจสถาบันการเงินพ.ศ. ๒๕๕๑ ให้แล้วเสร็จในวันที่ยื่นคำขอทั้งนี้คณะกรรมการสงวนสิทธิในการริบหลักประกันการประมูลดังกล่าวในกรณีที่ผู้เข้าร่วมการประมูลหรือผู้ชนะการประมูลไม่ปฏิบัติตามเงื่อนไขในการประมูลกฎการประมูลหรือเงื่อนไขก่อนรับใบอนุญาต๘.๔ ผู้ขอรับใบอนุญาตมีสิทธิยื่นคำขอรับใบอนุญาตไม่เกินรายละหนึ่งใบอนุญาตของแต่ละหมวดหมู่๘.๕ผู้ขอรับใบอนุญาตมีสิทธิยื่นคำขอรับใบอนุญาตในหมวดหมู่ทั่วไปแบบความคมชัดสูงหรือหมวดหมู่ข่าวสารและสาระหมวดหมู่ใดหมวดหมู่หนึ่งเท่านั้น ทั้งนี้ผู้ยื่นคำขอรับใบอนุญาตในหมวดหมู่ทั่วไปแบบความคมชัดสูงและหมวดหมู่ข่าวสารและสาระที่จะมีสิทธิเข้าร่วมการประมูลต้องไม่เป็นผู้ที่มีผลประโยชน์ร่วมกันตามข้อ๗.๒ ด้วยข้อ ๙ ราคาขั้นต่ำราคาเริ่มต้น การเสนอเพิ่มราคาและเงื่อนไขการประมูล๙.๑ ราคาขั้นต่ำและราคาเริ่มต้นราคาขั้นต่ำและราคาเริ่มต้นในการประมูลเพื่อให้บริการโทรทัศน์แต่ละหมวดหมู่เป็นไปตามภาคผนวก ก ถึงภาคผนวก ง๙.๒ การเสนอเพิ่มราคา(๑) ในระหว่างเวลาการประมูลผู้เข้าร่วมการประมูลมีสิทธิเสนอราคากี่ครั้งก็ได้(๒)การเสนอราคาครั้งแรกในการประมูลจะต้องเสนอราคาที่สูงกว่าราคาเริ่มต้นของแต่ละหมวดหมู่ทั้งนี้การเสนอเพิ่มราคาในแต่ละครั้งจะต้องเสนอราคาที่สูงกว่าราคาที่ตนเองได้เสนอในครั้งก่อนหน้าโดยเพิ่มขึ้นเป็นลำดับตามที่กำหนดในภาคผนวก ก ถึงภาคผนวก ง๙.๓ เงื่อนไขการประมูล๙.๓.๑ การเข้าร่วมประมูล เป็นการดำเนินการเพื่อรับสิทธิ ดังต่อไปนี้(๑) การได้รับอนุญาตให้ใช้คลื่นความถี่เพื่อให้บริการโทรทัศน์ในระบบดิจิตอลประเภทบริการทางธุรกิจระดับชาติ และเป็นการให้บริการโทรทัศน์ที่เป็นการทั่วไปตามประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติว่าด้วยหลักเกณฑ์การเผยแพร่กิจการโทรทัศน์ที่ให้บริการเป็นการทั่วไป(๒) การเลือกหมายเลขลำดับการให้บริการในแต่ละหมวดหมู่โดยเรียงตามลำดับผู้ชนะการประมูลในกรณีที่ชนะการประมูลด้วยราคาเท่ากันให้ใช้วิธีการจับสลาก(๓) การเลือกใช้บริการโครงข่ายโทรทัศน์ให้เลือกโดยผู้ชนะการประมูลที่มีราคาสูงสุดเรียงตามลำดับของทุกหมวดหมู่รวมกันในกรณีที่ชนะการประมูลด้วยราคาเท่ากันให้ใช้วิธีการจับสลาก๙.๓.๒ การประมูล จะแยกตามหมวดหมู่ที่กำหนดในภาคผนวก ก ถึงภาคผนวก ง๙.๓.๓ การประมูลในแต่ละหมวดหมู่ มีระยะเวลาการประมูลหกสิบนาที๙.๓.๔ เมื่อเริ่มการประมูลในแต่ละหมวดหมู่ผู้เข้าร่วมการประมูลจะต้องเสนอราคาครั้งแรกภายในห้านาทีแรกของเวลาการประมูลมิฉะนั้น จะถือว่าไม่มีเจตนาเข้าร่วมการประมูล โดยจะถูกตัดสิทธิการเป็นผู้เข้าร่วมการประมูลและถูกริบหลักประกันการประมูล๙.๓.๕ ในระหว่างเวลาการประมูลผู้เข้าร่วมการประมูลจะทราบสถานะและลำดับการมีสิทธิเป็นผู้ชนะการประมูลรวมถึงราคาต่ำสุดของกลุ่มผู้มีสิทธิเป็นผู้ชนะการประมูล๙.๓.๖ การประมูลจะสิ้นสุดลงเมื่อครบกำหนดเวลาการประมูลเว้นแต่มีผู้เข้าร่วมการประมูลเสนอราคาเท่ากันจนทำให้มีจำนวนผู้มีสิทธิเป็นผู้ชนะการประมูลเกินกว่าจำนวนใบอนุญาตในแต่ละหมวดหมู่ให้ขยายเวลาการประมูลออกไปอีกครั้งละห้านาทีในกรณีที่มีการขยายเวลาตามวรรคหนึ่ง และไม่มีการเสนอราคาเพิ่มขึ้น ให้ผู้เข้าร่วมการประมูลที่เสนอราคาเท่ากันจับสลากเพื่อหาผู้ชนะการประมูลให้มีจำนวนเท่ากับใบอนุญาตในแต่ละหมวดหมู่๙.๓.๗ ให้ผู้มีสิทธิเป็นผู้ชนะการประมูลลงนามรับรองราคาสุดท้ายที่ตนเสนอและเมื่อคณะกรรมการประกาศรายชื่อผู้ชนะการประมูลแล้วให้ถือว่าการประมูลสิ้นสุดลง๙.๓.๘ ในกรณีที่จำเป็นเพื่อคุ้มครองประโยชน์สาธารณะหรือเพื่อประโยชน์ในการบริหารคลื่นความถี่ให้มีประสิทธิภาพคณะกรรมการมีสิทธิปรับเปลี่ยนรูปแบบ กระบวนการ วิธีการและกฎการประมูลรวมถึงการหยุด พัก หรือยกเลิกการประมูลได้ข้อ ๑๐ การชำระค่าธรรมเนียมใบอนุญาตให้ใช้คลื่นความถี่ผู้ชนะการประมูลแต่ละรายจะต้องชำระค่าธรรมเนียมใบอนุญาตให้ใช้คลื่นความถี่เท่ากับราคาที่ตนชนะการประมูลโดยแยกชำระ ดังนี้๑๐.๑ เงินค่าธรรมเนียมใบอนุญาตให้ใช้คลื่นความถี่ในส่วนของราคาขั้นต่ำให้แบ่งชำระสี่งวด ดังนี้(๑) งวดที่หนึ่งภายในสามสิบวันนับแต่วันที่ได้รับหนังสือแจ้งการเป็นผู้ชนะการประมูลให้ชำระร้อยละห้าสิบของราคาขั้นต่ำพร้อมวางหนังสือค้ำประกันจากสถาบันการเงินประเภทธุรกิจธนาคารพาณิชย์ตามพระราชบัญญัติธุรกิจสถาบันการเงินพ.ศ. ๒๕๕๑เพื่อค้ำประกันการชำระเงินค่าธรรมเนียมใบอนุญาตให้ใช้คลื่นความถี่ในส่วนของราคาขั้นต่ำในงวดที่เหลือ(๒) งวดที่สองภายในสามสิบวันนับแต่ครบกำหนดระยะเวลาหนึ่งปีที่ได้รับใบอนุญาตให้ชำระจำนวนร้อยละสามสิบของราคาขั้นต่ำพร้อมวางหนังสือค้ำประกันจากสถาบันการเงินประเภทธุรกิจธนาคารพาณิชย์ตามพระราชบัญญัติธุรกิจสถาบันการเงินพ.ศ. ๒๕๕๑เพื่อค้ำประกันการชำระเงินค่าธรรมเนียมใบอนุญาตให้ใช้คลื่นความถี่ในส่วนของราคาขั้นต่ำในงวดที่เหลือ(๓) งวดที่สามภายในสามสิบวันนับแต่ครบกำหนดระยะเวลาสองปีที่ได้รับใบอนุญาต ให้ชำระจำนวนร้อยละสิบของราคาขั้นต่ำพร้อมวางหนังสือค้ำประกันจากสถาบันการเงินประเภทธุรกิจธนาคารพาณิชย์ตามพระราชบัญญัติธุรกิจสถาบันการเงินพ.ศ. ๒๕๕๑เพื่อค้ำประกันการชำระเงินค่าธรรมเนียมใบอนุญาตให้ใช้คลื่นความถี่ในส่วนของราคาขั้นต่ำในงวดที่เหลือ(๔) งวดที่สี่ ภายในสามสิบวันนับแต่ครบกำหนดระยะเวลาสามปีที่ได้รับใบอนุญาตให้ชำระจำนวนร้อยละสิบของราคาขั้นต่ำการชำระเงินค่าธรรมเนียมใบอนุญาตให้ใช้คลื่นความถี่ในส่วนของราคาขั้นต่ำในงวดที่หนึ่งให้สำนักงานนำหลักประกันการประมูลของผู้ชนะการประมูลมาชำระเป็นเงินค่าธรรมเนียมใบอนุญาตให้ใช้คลื่นความถี่ในส่วนของราคาขั้นต่ำก่อนและให้ผู้ชนะการประมูลชำระเงินค่าธรรมเนียมใบอนุญาตให้ใช้คลื่นความถี่ในส่วนของราคาขั้นต่ำส่วนที่เหลือจนครบถ้วนภายในระยะเวลาที่กำหนดทั้งนี้ สำนักงานอาจคืนหนังสือค้ำประกันข้างต้นตามจำนวนเงินที่ได้นำส่งของแต่ละงวดที่ได้ชำระแล้วภายในสามสิบวันนับแต่วันที่ได้รับหนังสือร้องขอ๑๐.๒เงินค่าธรรมเนียมใบอนุญาตให้ใช้คลื่นความถี่ในส่วนที่เกินกว่าราคาขั้นต่ำ ให้แบ่งชำระหกงวดดังนี้(๑) งวดที่หนึ่งภายในสามสิบวันนับจากวันที่ได้รับหนังสือแจ้งการเป็นผู้ชนะการประมูล ให้ชำระจำนวนร้อยละสิบของเงินในส่วนที่เกินกว่าราคาขั้นต่ำพร้อมวางหนังสือค้ำประกันจากสถาบันการเงินประเภทธุรกิจธนาคารพาณิชย์ตามพระราชบัญญัติธุรกิจสถาบันการเงินพ.ศ. ๒๕๕๑ เพื่อค้ำประกันการชำระเงินค่าธรรมเนียมใบอนุญาตให้ใช้คลื่นความถี่ในส่วนที่เกินกว่าราคาขั้นต่ำในงวดที่เหลือ(๒) งวดที่สองภายในสามสิบวันนับแต่ครบกำหนดระยะเวลาหนึ่งปีที่ได้รับใบอนุญาตให้ชำระจำนวนร้อยละสิบของเงินในส่วนที่เกินกว่าราคาขั้นต่ำพร้อมวางหนังสือค้ำประกันจากสถาบันการเงินประเภทธุรกิจธนาคารพาณิชย์ตามพระราชบัญญัติธุรกิจสถาบันการเงินพ.ศ. ๒๕๕๑ เพื่อค้ำประกันการชำระเงินค่าธรรมเนียมใบอนุญาตให้ใช้คลื่นความถี่ในส่วนที่เกินกว่าราคาขั้นต่ำในงวดที่เหลือ(๓) งวดที่สามภายในสามสิบวันเมื่อครบกำหนดระยะเวลาสองปีนับแต่วันที่ได้รับใบอนุญาตให้ชำระจำนวนร้อยละยี่สิบของเงินในส่วนที่เกินกว่าราคาขั้นต่ำ พร้อมวางหนังสือค้ำประกันจากสถาบันการเงินประเภทธุรกิจธนาคารพาณิชย์ตามพระราชบัญญัติธุรกิจสถาบันการเงินพ.ศ. ๒๕๕๑ เพื่อค้ำประกันการชำระเงินค่าธรรมเนียมใบอนุญาตให้ใช้คลื่นความถี่ในส่วนที่เกินกว่าราคาขั้นต่ำในงวดที่เหลือ(๔) งวดที่สี่ ภายในสามสิบวันเมื่อครบกำหนดระยะเวลาสามปีนับแต่วันที่ได้รับใบอนุญาตให้ชำระจำนวนร้อยละยี่สิบของเงินในส่วนที่เกินกว่าราคาขั้นต่ำพร้อมวางหนังสือค้ำประกันจากสถาบันการเงินประเภทธุรกิจธนาคารพาณิชย์ตามพระราชบัญญัติธุรกิจสถาบันการเงินพ.ศ. ๒๕๕๑ เพื่อค้ำประกันการชำระเงินค่าธรรมเนียมใบอนุญาตให้ใช้คลื่นความถี่ในส่วนที่เกินกว่าราคาขั้นต่ำในงวดที่เหลือ(๕) งวดที่ห้าภายในสามสิบวันเมื่อครบกำหนดระยะเวลาสี่ปีนับแต่วันที่ได้รับใบอนุญาตให้ชำระจำนวนร้อยละยี่สิบของเงินในส่วนที่เกินกว่าราคาขั้นต่ำพร้อมวางหนังสือค้ำประกันจากสถาบันการเงินประเภทธุรกิจธนาคารพาณิชย์ตามพระราชบัญญัติธุรกิจสถาบันการเงินพ.ศ. ๒๕๕๑ เพื่อค้ำประกันการชำระเงินค่าธรรมเนียมใบอนุญาตให้ใช้คลื่นความถี่ในส่วนที่เกินกว่าราคาขั้นต่ำในงวดที่เหลือ(๖) งวดที่หกภายในสามสิบวันเมื่อครบกำหนดระยะเวลาห้าปีนับแต่วันที่ได้รับใบอนุญาตให้ชำระจำนวนร้อยละยี่สิบของเงินในส่วนที่เกินกว่าราคาขั้นต่ำทั้งนี้ สำนักงานอาจคืนหนังสือค้ำประกันข้างต้นตามจำนวนเงินที่ได้นำส่งของแต่ละงวดที่ได้ชำระแล้วภายในสามสิบวันนับแต่วันที่ได้รับหนังสือร้องขอให้นำเงินค่าธรรมเนียมใบอนุญาตให้ใช้คลื่นความถี่ส่งกองทุนวิจัยและพัฒนากิจการกระจายเสียงกิจการโทรทัศน์ และกิจการโทรคมนาคมเพื่อประโยชน์สาธารณะ ทั้งนี้เงินค่าธรรมเนียมใบอนุญาตให้ใช้คลื่นความถี่ในส่วนของราคาขั้นต่ำจะนำไปใช้เพื่อสนับสนุนให้ประชาชนได้รับบริการด้านกิจการโทรทัศน์ในระบบดิจิตอลอย่างทั่วถึงเงินค่าธรรมเนียมใบอนุญาตให้ใช้คลื่นความถี่ยังไม่รวมภาษีค่าธรรมเนียมต่าง ๆ และดอกเบี้ยตามที่กฎหมายกำหนดกรณีที่ผู้ชนะการประมูลหรือผู้รับใบอนุญาตไม่ชำระค่าธรรมเนียมใบอนุญาตให้ใช้คลื่นความถี่ให้ครบถ้วนภายในระยะเวลาที่กำหนดจะต้องชำระค่าธรรมเนียมเพิ่มเป็นจำนวนเงินเท่ากับผลคูณของจำนวนเงินค่าธรรมเนียมที่ค้างชำระกับอัตราดอกเบี้ยร้อยละเจ็ดครึ่งคูณกับสัดส่วนของจำนวนวันที่ค้างชำระต่อจำนวนวันในหนึ่งปี (๓๖๐ วัน)หากพ้นกำหนดชำระเงินตามเวลาที่ระบุจะถือว่าผู้รับใบอนุญาตกระทำผิดเงื่อนไขของประกาศนี้และคณะกรรมการอาจพิจารณาพักหรือเพิกถอนใบอนุญาตได้ข้อ ๑๑ เงื่อนไขก่อนรับใบอนุญาตให้ใช้คลื่นความถี่ผู้ชนะการประมูลที่จะได้รับสิทธิให้เป็นผู้รับใบอนุญาตมีหน้าที่ต้องปฏิบัติตามเงื่อนไขดังต่อไปนี้ให้ครบถ้วนก่อนจึงจะได้รับใบอนุญาต๑๑.๑ชำระค่าธรรมเนียมใบอนุญาตให้ใช้คลื่นความถี่ในงวดที่หนึ่งตามเงื่อนไขที่กำหนดในข้อ๑๐.๑ และ ๑๐.๒๑๑.๒ดำเนินการขอใช้บริการโครงข่ายโทรทัศน์กับผู้รับใบอนุญาตให้บริการโครงข่ายโทรทัศน์ในระบบดิจิตอลให้แล้วเสร็จภายในสามสิบวันนับแต่วันที่ได้รับหนังสือแจ้งการเป็นผู้ชนะการประมูล๑๑.๓ ดำเนินการตามประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติว่าด้วยหลักเกณฑ์และวิธีการอนุญาตการให้บริการกระจายเสียงหรือโทรทัศน์ภายในสี่สิบห้าวันนับแต่วันที่ได้รับหนังสือแจ้งการเป็นผู้ชนะการประมูลในกรณีที่ผู้ชนะการประมูลไม่ดำเนินการภายในระยะเวลาที่กำหนดในวรรคหนึ่ง ให้ถือว่าสละสิทธิ์การขอรับใบอนุญาตให้ใช้คลื่นความถี่และไม่อาจเรียกคืนค่าธรรมเนียมต่าง ๆ ที่เกิดจากการขอรับใบอนุญาตได้ข้อ ๑๒ การออกใบอนุญาตผู้ชนะการประมูล เมื่อได้ปฏิบัติตามข้อ ๑๑ ครบถ้วนแล้วคณะกรรมการจะออกใบอนุญาตให้ใช้คลื่นความถี่และใบอนุญาตประกอบกิจการโทรทัศน์เพื่อให้บริการโทรทัศน์ในระบบดิจิตอล ประเภทบริการทางธุรกิจระดับชาติตามประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติว่าด้วยหลักเกณฑ์และวิธีการอนุญาตให้ใช้คลื่นความถี่สำหรับการให้บริการโทรทัศน์ในระบบดิจิตอลและว่าด้วยหลักเกณฑ์และวิธีการอนุญาตการให้บริการกระจายเสียงหรือโทรทัศน์ข้อ ๑๓ ขอบเขตและเงื่อนไขในการอนุญาตให้ใช้คลื่นความถี่๑๓.๑ผู้รับใบอนุญาตมีสิทธิในการใช้คลื่นความถี่ร่วมกับผู้รับใบอนุญาตรายอื่น เพื่อให้บริการโทรทัศน์ในระบบดิจิตอลทางธุรกิจโดยใช้โครงข่ายของผู้รับใบอนุญาตให้บริการโครงข่ายโทรทัศน์๑๓.๒ ใบอนุญาตให้ใช้คลื่นความถี่และใบอนุญาตประกอบกิจการโทรทัศน์เพื่อให้บริการโทรทัศน์ในระบบดิจิตอลมีอายุสิบห้าปีนับจากวันที่ได้รับใบอนุญาต๑๓.๓ ผู้รับใบอนุญาตมีหน้าที่ชำระค่าธรรมเนียมใบอนุญาตค่าธรรมเนียมอื่นและนำส่งเงินรายปีเข้ากองทุนวิจัยและพัฒนากิจการกระจายเสียงกิจการโทรทัศน์ และกิจการโทรคมนาคมเพื่อประโยชน์สาธารณะตามประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติและกฎหมายที่เกี่ยวข้อง๑๓.๔ผู้รับใบอนุญาตต้องปฏิบัติตามขอบเขตและเงื่อนไขที่กำหนดในประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติว่าด้วยหลักเกณฑ์และวิธีการอนุญาตให้ใช้คลื่นความถี่สำหรับการให้บริการโทรทัศน์ในระบบดิจิตอล๑๓.๕ผู้รับใบอนุญาตต้องจัดให้มีกลไกการรับเรื่องร้องเรียนที่มีประสิทธิภาพตามที่คณะกรรมการกำหนด๑๓.๖ ผู้รับใบอนุญาตต้องจัดให้มีบริการที่เหมาะสมเพื่อประโยชน์ของคนพิการคนสูงอายุ หรือคนด้อยโอกาส ในการเข้าถึง รับรู้และใช้ประโยชน์ได้อย่างเสมอภาคเช่นเดียวกับบุคคลทั่วไป ตามที่คณะกรรมการประกาศกำหนด๑๓.๗ ผู้รับใบอนุญาตต้องจัดให้มีระบบการตรวจสอบเนื้อหารายการผังรายการตามที่คณะกรรมการกำหนด๑๓.๘ผู้รับใบอนุญาตจะต้องมีกระบวนการในการกำกับดูแลตนเองให้มีประสิทธิภาพตามกรอบมาตรฐานจริยธรรมจรรยาบรรณ และความรับผิดชอบต่อสังคม๑๓.๙ผู้รับใบอนุญาตจะต้องจัดทำแผนขั้นตอนการปฏิบัติหน้าที่ของผู้ประกอบกิจการในกรณีเกิดภัยพิบัติหรือเหตุฉุกเฉินตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติว่าด้วยหลักเกณฑ์และวิธีปฏิบัติงานของผู้ประกอบกิจการกระจายเสียงและกิจการโทรทัศน์ในกรณีเกิดภัยพิบัติหรือเหตุฉุกเฉินและแจ้งให้คณะกรรมการทราบภายในสามสิบวันนับแต่วันที่ได้รับใบอนุญาต๑๓.๑๐ ผู้รับใบอนุญาตจะต้องปฏิบัติตามหลักเกณฑ์เกี่ยวกับการควบรวมการถือครองธุรกิจในกิจการประเภทเดียวกัน การครองสิทธิข้ามสื่อหรือการครอบงำกิจการกระจายเสียงหรือกิจการโทรทัศน์ที่ใช้คลื่นความถี่ระหว่างผู้รับใบอนุญาตสื่อมวลชนด้วยกันเองหรือบุคคลอื่นใด ตามที่คณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติประกาศกำหนดข้อ ๑๔ เพื่อประโยชน์ในการบริหารคลื่นความถี่ให้มีประสิทธิภาพสอดคล้องกับความก้าวหน้าของเทคโนโลยีที่เปลี่ยนแปลงไปและเพื่อคุ้มครองประโยชน์สาธารณะคณะกรรมการอาจพิจารณาเพิ่มคุณภาพการให้บริการโทรทัศน์ในระบบดิจิตอลจากจำนวนใบอนุญาตตามประกาศนี้ได้โดยจะประกาศวิธีการและหลักเกณฑ์ให้ทราบล่วงหน้าประกาศณ วันที่ ๒ สิงหาคม พ.ศ. ๒๕๕๖พันเอกนที ศุกลรัตน์ประธานกรรมการกิจการกระจายเสียงและกิจการโทรทัศน์ปฏิบัติหน้าที่แทนประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ[เอกสารแนบท้าย]๑. ภาคผนวก ก หมวดหมู่เด็ก เยาวชน และครอบครัว๒. ภาคผนวก ข หมวดหมู่ข่าวสารและสาระ๓. ภาคผนวก ค หมวดหมู่ทั่วไปแบบความคมชัดปกติ๔. ภาคผนวก ง หมวดหมู่ทั่วไปแบบความคมชัดสูง๕. ภาคผนวก จ คุณสมบัติผู้ขอรับใบอนุญาตให้ใช้คลื่นความถี่๖. ภาคผนวก ฉ แบบรายงานการถือครองหุ้นและการมีอำนาจควบคุมการอนุญาตให้ใช้คลื่นความถี่ในกิจการกระจายเสียงหรือกิจการโทรทัศน์เพื่อประกอบกิจการทางธุรกิจ๗. แบบรายงานการถือครองหุ้นและการมีอำนาจควบคุมการอนุญาตให้ใช้คลื่นความถี่ในกิจการกระจายเสียงหรือกิจการโทรทัศน์เพื่อประกอบกิจการทางธุรกิจ(ดูข้อมูลจากภาพกฎหมาย)ปริยานุช/ผู้จัดทำ๑๙ สิงหาคม๒๕๕๖อุษมล/ผู้ตรวจ๒๒ สิงหาคม๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๐๐ ง/หน้า ๙๕/๑๔ สิงหาคม ๒๕๕๖